Vaduz

**Vaduz** (pronunge  o  jndr'à 'u tagliàne,  o  jndr'à 'u tedesche,  jndr'à 'u dialètte d'u luèche alemanneche: jndr'à le ogne case, l'accènde cade sus 'a seconne vocale) jè 'a capitale d'u prengepàte d'u Liechtenstein. 

## Sciugrafije
Cunde cirche  crestiáne, 'na granna vanne de releggione cattòleche, se iacchie sus 'a rive destre d'u Reno a 455 m s.l.m.

## Caratteristeche
Jè sede de le uffice amministrative d'u prengepàte, d'u parlamènde (Landtag) e da 'u 1939 residenze d'u pringepe ca ôsce a die jè Hans-Adam II d'u Liechtenstein. 

Pòte cundà 'nu munne de musee d'arte e 'nu musee postale, cumme pure 'na funziunale reze stradale, comboste de autostrade e superstrade.

## Storie
Probabblmènde ha state javitàte jndr'à ll'epoche preistoreche, viste le assaje vestiggie retrovate recentemènde. Jndr'à ll'epoche romane ère 'u punde prengepàle de le vie de comunecazziùne verse le reggione germaniche. Jè state funnate probabblmènde jndr'à 'u XIII sèchele da le conde de Werdenberg ca quagghiàrene 'nu castièdde a defese d'a reggione, rumase 'nu presidie militare pè cirche 'nu sèchele e cchiù nnande 'ndorne ad 'u castièdde jè combarisciute 'nu borghe, l'odierne Vaduz. 'U prime referimènde ad 'u soje castièdde resale ad 'u 1322, ha state cchù nnande saccheggiate da le svizzere jndr'à 'u 1499. Jndr'à ll'epoche renascimendàle 'a località hagghie canosciute 'nu vere e proprie 'mbulse sije architettoneche ca culturale.

## Monumènde

Cunde 'na serie de fornite bibbliotèche e 'na bellissime cattedrale. Assaje notevole jè pure 'u municipie. Otre monumènde jè 'u palazze d'u pringepe, jndr'à 'u stile combosite piccè costituite da 'nu nuclee medioevale sus a cui ce stonne 'nzerite dò ale, une renascimendàle e une neoclassiche. Restaurate jndr'à ll'urteme sèchele, cunde 'na discrete pinacoteche. Belle 'a gallerije cu le ritratte d'a famigghie reale.

Assaje 'mbortande ôsce a die piccè jè sede de 'nu munnde de uffice finanziarie e banghe, jè conziderate 'a capitale de une de le cchiù floride paradise fiscale. 
Ricche de locale ad 'a mode, alcune de quiste resalènde ad 'u periode d'a *Belle Epoque* (quanne Vaduz resendìve d'a grannezze d'a vicine Vienna), jè state sede de salotte culturale jndr'à le cu se retrovavane felosofe, poète e museciste. 'U scoppie d'a Granne Uerre porrà fine a stù munne e 'u tramònde d'u millenarie 'mbere asburgiche spingerà Vaduz a l'alleanze doganale cu 'a Svizzere. 

'U clime continendàle ma mite 'a fàce devendà 'na suggestive mete turisteche. 'A presenze de n'ottime staziune termale conzente 'nu flusse de visitatore jndr'à le ogne staggione de l'anne. Suggestive jè 'u rite d'u thè ce jè conzumate ogne sciùrne a le 17.00 'nzigne le terme, cu 'a possibilità de scelte 'mbrà le varie reggistre (giapponese, cenise, thailandese) ca ne garandiscone l'aunicità.

## Sport
'A squadre d'u luèche de ballone, l'FC Vaduz, pigghie parte ad 'u cambionate de ballone svizzere e sciuèche jndr'à Super League, 'a prime divisiune. Jè pure 'a prengepàle squadre professionisteche de ballone d'u paise; le soje partite casalinghe se sciuècane jndr'à 'u locale Rheinpark Stadion (7.800 poste pè s'assettà) ce jè 'u stadie naziunale d'u Liechtenstein.

## Note


## Vôsce cullegate
* Kunstmuseum Liechtenstein
* Staziune de Schaan-Vaduz
* Arcidiocese de Vaduz

## Otre pruggette

## Collegamiende sus a indernette
* Comune de Vaduz
* Foto d'u Liechtenstein